Νικόλαος Μαστοράκης

Ο Νικόλαος Μαστοράκης (γενν. 15 Ιουλίου 1964) είναι Έλληνας μηχανικός, μαθηματικός και πανεπιστημιακός με καταγωγή από τη Σητεία Κρήτης. Είναι Τακτικός Καθηγητής στο Πολυτεχνείο της Σόφιας της Βουλγαρίας και στη Σχολή Ναυτικών Δοκίμων και Επίτιμος Καθηγητής στο Πανεπιστήμιο Oμπούντα της Βουδαπέστης, Επίτιμος Καθηγητής στο Τεχνολογικό Ίδρυμα Βούνταπεστ Τεκ επίσης της Βουδαπέστης, Επίτιμος Καθηγητής στο Τεχνικό Πανεπιστήμιο Κλούζ της Ρουμανίας, Επίτιμος Καθηγητής στο Πανεπιστήμιο Σαλέρνο της Ιταλίας και Επισκέπτης Καθηγητής στο Πανεπιστήμιο Έξετερ της Μεγάλης Βρετανίας. Είναι γνωστός για τις μελέτες του στη Θεωρία Συστημάτων και ειδικότερα Πολυδιάστατα Συστήματα, Μαθηματική Μοντελοποίηση και Υπολογιστικά Μαθηματικά. Η ερευνητική του δουλειά πάνω στην παραγοντοποίηση πολυωνύμων πολλών μεταβλητών τον έκανε ιδιαιτέρως γνωστό, αφού ήταν ο πρώτος που ασχολήθηκε με αυτό το άλυτο πρόβλημα. Έχει ακόμα ασχοληθεί με τη σχεδίαση πολυδιάστατων φίλτρων, με ευστάθεια και περιθώριο ευστάθειας πολυδιάστατων συστημάτων, καθώς και με διάφορα θέματα επεξεργασίας σήματος. Έχει τιμηθεί από τη Ρουμανική Ακαδημία Επιστημών

Σπουδές και ακαδημαϊκή καριέρα 
Ο Νίκος Μαστοράκης φοίτησε στην Ιατρική Σχολή του Πανεπιστημίου Αθηνών από το 1982 έως το 1984 και από το 1988 έως το 1989 χωρίς όμως να λάβει Πτυχίο, και στο Εθνικό Μετσόβιο Πολυτεχνείο από το 1984  έως το 1988 στη Σχολή Ηλεκτρολόγων Μηχανικών και Μηχανικών Υπολογιστών απ'όπου έλαβε το Δίπλωμα του Ηλεκτρολόγου Μηχανικού με άριστα και πρώτος στο έτος του και αποφοίτησε ένα έτος νωρίτερα από την κανονική διάρκεια σπουδών. Εκπόνησε Διδακτορική διατριβή στην ίδια Σχολή την οποία επεράτωσε με Άριστα το 1992. Τα έτη 1993-1995 φοίτησε στο Τμήμα Μαθηματικών του Εθνικού και Καποδιστριακού Πανεπιστημίου Αθηνών (Κατεύθυνση: Θεωρητικά Μαθηματικά) και τέλειωσε επίσης με Άριστα.

Τιμητικές διακρίσεις 
Ο Νίκος Μαστοράκης έλαβε Πρώτο βραβείο στον Πανελλήνιο Διαγωνισμό της Ελληνικής Μαθηματικής Εταιρείας το 1982. Κατά τη διάρκεια των σπουδών του στο ΕΜΠ έλαβε την Παπασταυρίδειο Υποτροφία λόγω εξαιρετικής επίδοσης, ενώ το 1991 ήρθε πρώτος στο διαγωνισμό του ΙΚΥ στα Εφαρμοσμένα Μαθηματικά. 
Ως Ερευνητής: Το 1998 προσεκλήθη από το Πανεπιστήμιο Exeter Μ. Βρετανίας να διδάξει ως Επισκέπτης Καθηγητής για ένα εξάμηνο, ενώ τα ακαδημαϊκά έτη 2002-2003 και 2007-2008 υπήρξε Επισκέπτης Καθηγητής στο Πολυτεχνείο Σόφιας, Βουλγαρίας.

Το έτος 2008 το Πολυτεχνείο Κλουζ-Ναπόκα της Ρουμανίας του απένειμε τον Τίτλο το Επίτιμου Καθηγητή. 

Το ίδιο έτος, 2008, έλαβε Τιμητική Βράβευση από την Ακαδημία Επιστημών του Βουκουρεστίου, Ρουμανία. Το 2011 τον Τεχνικό Κολλέγιο Βούδαπεστ Τεκ τον τίμησε με τον Τίτλο του Επίτιμου Καθηγητή, ενώ τον τίτλο του Επίτιμου Καθηγητή του απένειμε και το Πανεπιστήμιο Ομπούντα, Βουδαπέστη, Ουγγαρίας το 2012. 

Το 2014-2015 υπήρξε Επισκέπτης Καθηγητής στο Πανεπιστήμιο Σαλέρνο, Σαλέρνο, Ιταλίας. 

Είχε επίσης προσκληθεί από τον Καθηγητή Lotfi A. Zadeh ως Επισκέπτης Καθηγητής στο Πανεπιστήμιο του  Berkeley ως Επισκέπτης Καθηγητής για ένα έτος.

Σύμφωνα με μελέτη του Καθηγητή Ι. Ιωαννίδη του Stanford είναι ένας από τους 7 Έλληνες που συγκαταλέγονται στους πιο παραγωγικούς Επιστήμονες του κόσμου

Ερευνητικό έργο κι επιτεύγματα 
Η ερευνητική του δουλειά πάνω στην παραγοντοποίηση πολυωνύμων πολλών μεταβλητών τον έκανε ιδιαιτέρως γνωστό, αφού ήταν ο πρώτος που ασχολήθηκε με αυτό το άλυτο πρόβλημα. Έχει ακόμα ασχοληθεί με τη σχεδίαση πολυδιάστατων φίλτρων, με ευστάθεια και περιθώριο ευστάθειας πολυδιάστατων συστημάτων, καθώς και με διάφορα θέματα επεξεργασίας σήματος, προσομοίωσης, ενέργειας και ανάπτυξης software. 

Έχει ακόμα ασχοληθεί με τη λογοτεχνία γράφοντας ένα βιβλίο με 28 Διηγήματα, Γραμματική και Συντακτικό της Κρητικής διαλέκτου και ένα ακόμα βιβλίο με συλλογή άρθρων του στον αθηναϊκό και κρητικό τύπο.

Παραπομπές

Εξωτερικοί σύνδεσμοι 

 7 έλληνες ερευνητές στους πιο παραγωγικούς του κόσμου

 Seven Greek Researchers among the over productive ones in the world 

 Ένας Λασιθιώτης ανάμεσα στους πιο παραγωγικούς ερευνητές του κόσμου

 Το Πανεπιστήμιο του Σαλέρνο τιμά τον Κρητικό Καθηγητή Νίκο Μαστοράκη

 Συνέντευξη στο zougla.gr

 Συνέντευξη  στην εφημερίδα ΠΑΤΡΙΣ (Ηρακλείου)

Σχόλια σε CD

Διάκριση Έλληνα Επιστήμονα για την προσφορά του στην Επιστήμη και Έρευνα

Λογοτεχνικό έργο

Αναγόρευση ως Καθηγητή

  Νίκος Μαστοράκης στο Πολυτεχνείο Σόφιας

Έλληνες μηχανικοί
Έλληνες πανεπιστημιακοί
Έλληνες μαθηματικοί